Rikunarita-ORG/Wikinium huggingface dataset:
# அரூபா

| அரூபா |
| --- |
|
கொடி

சின்னம்

 |
| **குறிக்கோள்:**"ஒரு மகிழ்ச்சியான தீவு" |
| **நாட்டுப்பண்:Aruba Dushi Tera* |
|  |
| தலைநகரம் | ஒரானியெசுத்தாடு |
| பெரிய நகர் | தலைநகரம் |
| ஆட்சி மொழி(கள்) | டச்சு, பப்பியமெண்டோ1 |
| மக்கள் | அருபியர் |
| அரசாங்கம் | அரசியலமைப்பு முடியாட்சி |
|  |
| • அரசி  | பீட்ரிக்ஸ் அரசி |
| • ஆளுனர்  | பிரெடிஸ் ரெஃபுஞ்சோல் |
| • பிரதமர்  | நெல்சன் ஒடூபர் |
| • உப பிரதமர்  | மரிசோல் லோபெச்-ட்ரொம்ப் |
|  |
| விடுதலை நெதர்லாந்து அண்டிலிசிடமிருந்து |
|  |
| • நாள்  | ஜனவரி 1 1986 |
|  |
| பரப்பு |
| • மொத்தம் | 193 km2 (75 sq mi) |
| • நீர் (%) | புறக்கணிக்கத்தக்கது |
| மக்கள் தொகை |
| • 2006 மதிப்பீடு | 103,484 (195வது) |
| மொ.உ.உ. (கொ.ஆ.ச.) | 2006 மதிப்பீடு |
| • மொத்தம் | $3.079 பில்லியன் (182வது) |
| • தலைவிகிதம் | $23,299 (32வது) |
| நாணயம் | அருபிய புளோரின் (AWG2) |
| நேர வலயம் | ஒ.அ.நே-4 (AST) |
| அழைப்புக்குறி | 297 |
| இணையக் குறி | .aw |
| 1. எசுப்பானிய அங்கில மொழிகளும் பேசப்படுகின்றன
2. *Arubaanse Waarde Geld*.
 |

**அரூபா** (*Aruba*) வெனிசுலாவின் பரகனா தீபகற்பத்துக்கு வடக்கே 27 கி.மீ.. தொலைவில் கரிபியக் கடலில் சிறிய அண்டிலிசில் அமைந்துள்ள 32 கி.மீ.. நீளமான தீவாகும். இது நெதர்லாந்து இராச்சியத்தின் ஒரு பகுதியாகும். ஏனைய கரிபிய நாடுகளைப் போலல்லாது இத்தீவு உலர் காலநிலையைக் கொண்டுள்ளது. இக்காலநிலை இத்தீவின் உல்லாசப்பிரயானக் கைத்தொழிலின் வளர்ச்சிக்கு முக்கிய காரணியாக விளங்குகிறது. இது அட்லாண்டிக் சூறாவளி வலயத்துக்கு வெளியே அமைந்துள்ளது.

## மேற்கோள்கள்
# பயன்பாட்டு அறிவியல்

**பயன்பாட்டு அறிவியல்** (**Applied science**) என்பது அறிவியல் கொள்கைகளின் அடிப்படையில் நாம் விரும்பக்கூடிய பயன்பாடுகளுக்கும் பயன்படுமாறு வளர்த்தெடுக்கப்படும் அறிவியல். இது **பயன்பாட்டு ஆய்வு** (**Applied research**) என்றும் **பயன்முக அறிவியல்** (இலங்கை வழக்கு: **பிரயோக விஞ்ஞானம்**) என்றும் அழைக்கப்படுகிறது. பயன்பாட்டு அறிவியலில் நடைமுறை இடர்ப்பாடுகளை போக்குவதும்(எடுத்துக்காட்டாக ஒரு ஆற்றைக் கடக்க பாலம் அமைப்பது), பொருள் சிக்கனமாகப் பயன்படுத்துதலும், பிற கெடுதிகள் வாராமல் வகுதிகள் (design) செய்வதும் எப்படி என்று சில இயற்கை வழியாகவும் செயற்கை வழியாகவும் சிந்தித்து அறிவியல் முறைகளை கையாள்வது வழக்கம். பொறியியலும், மருத்துவமும், மருந்தியலும், வேளாண்மையு போன்ற துறைகள் பயன்பாட்டு அல்லது பயன்முக அறிவியல் துறைகளில் சிலவாகும். பயன்முக அறிவியல் தொழில்நுட்ப வளர்ச்சியில் முக்கிய பங்குவகிக்கிறது.

## துறைகள்

1. பயன்பாட்டுக் கணிதம்
2. பயன்பாட்டு இயற்பியல்
3. மருத்துவம்
4. மருந்தியல், மருந்துநுட்பியல்
5. வேளாண்மை அறிவியல்
6. மின்னியல்
7. ஒளியியல்
8. நானோ தொழில்நுட்பம்
9. குறைக்கடத்தி நுட்பியல்
10. அணுக்கருத் தொழில்நுட்பம்
11. செயற்கை அறிவாண்மை
12. தொல்பொருளியல்
13. கணினியியல்
14. ஆற்றலியல்
15. ஆற்றல் தேக்கம்
16. சுழலியலும், பொறியியலும்
17. சுழலிய தொழில்நுட்பம்
18. மீன்பிடிப்பியல்
19. வனவியல்
20. பொருளறிவியல்
21. நுண் தொழில்நுட்பம்

## மேற்கோள்கள்
# லியூசிப்பஸ்

| லியூசிப்பஸ் |
| --- |
| 17-ஆம் நூற்றாண்டில் லூகா கியார்டானோவால் வரையப்பட்ட லியூசிப்பசின் ஓவியம் |
| பிறப்பு | கிமு 5-ஆம் நூற்றாண்டு |
|  |
| காலம் | சாக்ரடீசுக்கு முந்தைய மெய்யியல் காலம் |
| பள்ளி | அணுவியக்கக் கோட்பாடு |
| குறிப்பிடத்தக்க மாணவர்கள் | டெமோக்கிரட்டிசு |
| மொழி | பண்டை கிரேக்கம் |
| முக்கிய ஆர்வங்கள் | மீவியற்பியல், அண்டவியல் |
|  |

**லியூசிப்பஸ்** (Leucippus) என்பவர் கிரேக்க தத்துவஞானி ஆவார். இவர் தனது மாணவர் டெமோக்கிரட்டிசுடன் இணைந்து அணுவின் சக்தியைப் பற்றிய கோட்பாட்டை உருவாக்கியவர் என்று பாரம்பரியமாக மதிக்கப்படுகிறார். லியூசிப்பஸ் உலகை இரண்டு பொருள்களாகப் பிரித்தார். அவை, அணுக்கள் (எல்லாவற்றையும் உருவாக்கும் பிரிக்க முடியாத துகள்கள்) மற்றும் வெற்றிடம் (அணுக்களுக்கு இடையில் இருக்கும் ஒன்றுமில்லாமை). அனைத்தும் ஒன்று என்றும் வெற்றிடம் இல்லை என்றும் நம்பிய எலியாடிக்ஸ் மக்களுக்கு பதிலளிக்கும் வகையில் அவர் தனது தத்துவத்தை உருவாக்கினார். லூசிப்பஸின் கருத்துக்கள் பண்டைய மற்றும் மறுமலர்ச்சி தத்துவத்தில் செல்வாக்கு செலுத்தியது. அவரது தத்துவம் நவீன அணுக் கோட்பாட்டின் முன்னோடியாக இருந்தது, ஆனால் இரண்டும் மேலோட்டமாக ஒன்றையொன்று ஒத்திருந்தன.

லியூசிப்பஸின் அணுக்கள் எண்ணற்ற பல வடிவங்களில் நிலையான இயக்கத்தில் உள்ளன, இவை ஒரு தீர்மானகரமான உலகத்தை உருவாக்குகின்றன. இக்கோட்பாட்டின்படி அனைத்தும் அணுக்களின் மோதல்களால் ஏற்படுகின்றன. பூமி, சூரியன், நட்சத்திரங்கள் மற்றும் பிற வான பருப்பொருள்களை உருவாக்கிய அணுக்களின் சுழல் என்று பிரபஞ்சத்தின் தொடக்கத்தை லியூசிப்பஸ் விவரித்தார். லியூசிப்பஸ் அணுக்களையும் வெற்றிடத்தையும் எல்லையற்றவை என்று கருதியதால், பிரபஞ்சங்கள் வேறு இடங்களில் உருவாவதால் மற்ற உலகங்களும் இருக்க வேண்டும் என்றும் அவர் கருதினார். லூசிப்பஸ் மற்றும் டெமோக்ரிட்டஸ் ஆகியோர் ஆன்மாவை கோள அணுக்களின் ஒரு ஏற்பாடு என்று விவரித்தனர், அவை சுவாசத்தின் மூலம் உடல் முழுவதும் சுழல்கின்றன, சிந்தனை மற்றும் உணர்ச்சி உள்ளீட்டை உருவாக்குகின்றன என்றும் கூறினர்.

லியூசிப்பசிடம் இருந்து வந்த பதிவுகள் அவருக்குப் பிறகு வாழ்ந்த பண்டைய தத்துவவாதிகள் அரிசுடாட்டில் மற்றும் தியோஃப்ராஸ்டஸ் ஆகியோரிடமிருந்து பெறப்பட்டவை ஆகும். இவரது வாழ்க்கையைப் பற்றி அதிகம் அறியப்படவில்லை. பெரும்பாலான அறிஞர்கள் லியூசிப்பஸ் இருந்ததை ஒப்புக்கொள்கிறார்கள். ஆனால், சிலர் இதை கேள்வி எழுப்பியுள்ளனர், அதற்குப் பதிலாக அவரது கருத்துக்களை முற்றிலும் டெமோக்ரிட்டசுடையதாக இருக்கலாம் என்றும் கூறுகின்றனர். சமகால தத்துவவாதிகள் தங்கள் கருத்துக்களை அரிதாகவே வேறுபடுத்துகிறார்கள். லியூசிப்பஸ் அறியப்பட *தி கிரேட் வேர்ல்ட் சிஸ்டம்* மற்றும் *ஆன் மைண்ட்*ஆகிய இரண்டு படைப்புகள் காரணமாகும். ஆனால், ஒரு வாக்கியத்தைத் தவிர அவரது எழுத்துக்கள் அனைத்தும் இழக்கப்பட்டுள்ளன.

## மேற்கோள்கள்

* Augustin, Michael; Pellò, Caterina (2021). "Life and Lifeforms in Early Greek Atomism". *Apeiron* **55** (4): 601–625. doi:10.1515/apeiron-2021-0035. பன்னாட்டுத் தர தொடர் எண்:0003-6390.
* Gregory, Andrew (2013). "Leucippus and Democritus on Like to Like and ou mallon". *Apeiron* **46** (4): 446–468. doi:10.1515/apeiron-2013-0021. பன்னாட்டுத் தர தொடர் எண்:2156-7093.
# பிரபஞ்ச நுண்ணலை அம்பலம்

**பிரபஞ்ச நுண்ணலை அம்பலம்** (*cosmic microwave background*) என்பது இந்த பிரபஞ்சம் உருவாக காரனமான பெரு வெடிப்பின் போது உருவான வெப்பக் கதிர்வீசலின் எஞ்சிய வெப்பக் கதிர்வீசல் ஆகும். பிரபஞ்ச நுண்ணலை கதிர் இயக்கம் என்பது பிரபஞ்சத்தின் முதன் முதலாக தோன்றிய கதிர் இயக்கம் என்பதால் பிரபஞ்சவியலின் அடிப்படையாக எடுத்துக்கொள்ளப்படுகிறது. சாதரண வானியற் தொலைநோக்கியில் இரண்டு விண்மீன்கள் அல்லது இரண்டு விண்மீன் பேரடைகளுக்கு இடைப்பட்ட பகுதியைப் பார்க்கும் போது இருட்டாகத் தெரியும். ஆனால் நுண்ணுணர்வு மிக்க வானொலி அதிர்வெண் தொலைநோக்கி மூலம் பார்க்கும் போது இவைகளுக்கு இடையே ஒரு மங்கலான ஒளி இருப்பதும் இவை அனைத்துத் திசையிலும் சமமாகப் பரவியிருப்பதும் தெரிகிறது. ஆனால் இந்த ஒளி எந்த விண்மீன் அல்லது விண்மீன் பேரடையுடனும் தொடர்பு உடையது அல்ல.

1965 லேயே ரேடியோ ஆன்டெனாவில் இந்த நுண்ணலைப் பட்டு சதா கொர் என்ற சீற்ற ஒளியை எற்படுத்துகிறது என ஆர்னோ பென்சியா மற்றும் ராபர்ட் வில்லன் இருவரும் தற்செயலாகக் கண்டுள்ளார்கள். 1978 ல் இதற்காக இவர்களுக்கு இயற்பியலுக்கான நோபல் பரிசு வழங்கப்பட்டது.

பிரபஞ்சம் குழந்தை பருவத்தில் இருந்த போது அதாவது கோள்கள், விண்மீன்கள் உருவாகாத காலத்தில், பிரபஞ்சம் அடர்த்தியாகவும், அதித வெப்பமாகவும், ஹைட்ரஜன் பிளாசுமாவால் உருவான வெப்பப் புகையால் சூழப்பட்டும் இருந்தது. அதில் அணு மூலக்கூறுகளான எலெக்ட்ரான், புரோட்டான், நியூட்ரான் மற்றும் இன்ன பிற அடிப்படைத் துகள்கள் அனைத்தும் இந்த புகையுள் நிறைந்து காணப்பட்டது. ஆனால் அதன் அதித வெப்பம் காரணமாக இந்த மூலக்கூறுகள் ஒன்றினைந்து அணுக்களாக மாற இயலவில்லை. பின்னர் இந்த பிரபஞ்சம் விரிவடைந்த போது ஹைட்ரஜன் பிளாசுமாவும் அதில் இருத்த வெப்பமும் விரிவடைந்தது, இதனால் பிரபஞ்சம் குளிர்ச்சியடைய தொடங்கியது. அதனால் மூலக்கூறுகள் ஒன்றினைந்து அணுக்களாக மாற முடிந்தது. இந்த நிகழ்வுக்கு பின் எலெக்ட்ரான், புரோட்டானுடன் மோதிக் கொண்டிருந்த ஃபோட்டோன் தனியாகப் பிரிந்தது. இந்த ஃபோட்டோனை இன்று வரை ஒளியாகக் காண முடிகிறது. ஆனால் பிரபஞ்சம் விரிவடைய விரிவடைய இதன் ஆற்றல் குறைந்து இப்போது மிகக் குறைவான ஆற்றல் மட்டுமே இதற்கு உள்ளது. பிரபஞ்ச நுண்ணலை அம்பலத்தில் இடத்திற்கு இடம் சிறு வெப்ப மற்றும் அடர்த்தி மாற்றங்கள் காணப்படுகிறது.

## பெரு வெடிப்புக் கோட்பாடுக்கும் பிரபஞ்ச நுண்ணலை அம்பலத்திற்கும் உள்ள தொடர்பு

பிரபஞ்ச நுண்ணலை அம்பலம், பெரு வெடிப்புக் கோட்பாட்டின் சிறந்த ஆதாரமாக அமைகிறது. மேலும் பிரபஞ்ச நுண்ணலையை அளவிடுதலில் ஏற்படும் முன்னேற்றம் பெரு வெடிப்புக் கோட்பாட்டை பிரபஞ்சம் உருவானதை விளக்க சிறந்த மாதிரியாக எடுத்துக் கொள்ளப்படுகிறது. 1960 ல் பிரபஞ்ச நுண்ணலையை கண்டறிந்த பிறகு பிரபஞ்சம் பற்றிய மற்ற கோட்பாடுகளில் ஆர்வம் குறைந்து விட்டது. பெரு வெடிப்புக் கோட்பாட்டின் படி, இந்தப் பிரபஞ்சம் உருவாகி அதன்பின் விரிவடைந்திருந்தால், வெப்பம் எப்படி பரவியிருக்கும் என்று விஞ்ஞானிகள் உருவாக்கிய மாதிரியுடன் இந்தப் பிரபஞ்ச நுண்ணலை அம்பலம் சரியாக ஒத்துப்போகிறது. இதனால் விஞ்ஞானிகள் பிரபஞ்ச நுண்ணலை அம்பலத்தை, பெரு வெடிப்புக் கோட்பாட்டின் ஆதாரமாகக் கொள்கிறார்கள்.

## மேற்கோள்கள்
# கோவிட்-19

| கொரோனா வைரஸ் நோய் 2019 (கோவிட்-19) |
| --- |
| கோவிட், கொரோனா வைரஸ் |
|  |
| கடத்தியும் வாழ்க்கைச் சுழற்சியும் |
| உச்சரிப்பு | * + /kəˈroʊnəvaɪrəs/
	+ /ˌkoʊvɪdnaɪnˈtiːn, ˌkɒvɪd-/
 |
| வகைப்பாடு மற்றும் வெளிச்சான்றுகள் |
| சிறப்பு | தொற்று நோய்கள் |

**கொரோனா வைரஸ் நோய் 2019** (*Coronavirus disease 2019*) (சுருக்கமாக **கோவிட்-19** (*COVID-19*) என்பது கடுமையான தீவிர சுவாசத் தொகுதி கொரோனா வைரஸ் 2 (SARS-CoV-2) மூலம் ஏற்படும் ஒரு தொற்றுநோய் ஆகும். முதன் முதலில் இது சீனாவின் ஊகான் பகுதியில் திசம்பர் 2019 இல் கண்டறியப்பட்டது. இந்நோய் உலகளவில் பரவி கோவிட்-19 பெருந்தொற்று என மாறியது.

## உசாத்துணை

## மேலதிக வாசிப்பு

## வெளி இணைப்புகள்

### சுகாதார முகவர்கள்

* Coronavirus disease (COVID-19) FACTS by the உலக சுகாதார அமைப்பு (WHO)
* Coronavirus 2019 (COVID-19) by the US Centers for Disease Control and Prevention (CDC)
* Coronavirus (COVID-19) by the UK National Health Service (NHS)

### வழிகாட்டிகள்

* Coronavirus Resource Center at the Center for Inquiry
* COVID-19 குர்லியில்
* COVID-19 Resource Directory on OpenMD
* COVID-19 Information on FireMountain.net

### மருத்துவக் குறிப்புகள்

* Coronavirus Disease 2019 (COVID-19) by *JAMA*
* BMJ's Coronavirus (covid-19) Hub by the BMJ
* Novel Coronavirus Information Center by எல்செவியர்
* COVID-19 Resource Centre by *லேன்செட்*
* Coronavirus (COVID-19) Research Highlights by Springer Nature
* Coronavirus (Covid-19) by *The New England Journal of Medicine*
* Covid-19: Novel Coronavirus பரணிடப்பட்டது 2020-09-24 at the வந்தவழி இயந்திரம் by Wiley Publishing

### வழிகாட்டல்கள்

* "JHMI Clinical Recommendations for Available Pharmacologic Therapies for COVID-19" (PDF). The Johns Hopkins University.
* "Bouncing Back From COVID-19: Your Guide to Restoring Movement" (PDF). *The Johns Hopkins School of Medicine*.
* "Guidelines on the Treatment and Management of Patients with COVID-19" (PDF). *Infectious Diseases Society of America*. `{{cite web}}`: Unknown parameter `|lay-url=` ignored (help)
* "Coronavirus Disease 2019 (COVID-19) Treatment Guidelines" (PDF). *National Institutes of Health*. Archived from the original (PDF) on 2021-05-06. Retrieved 2021-11-30. `{{cite web}}`: Unknown parameter `|lay-url=` ignored (help)
* World Health Organization (2021). Therapeutics and COVID-19: living guideline, 6 July 2021 (Report). hdl:10665/342368. WHO/2019-nCoV/therapeutics/2021.2. `{{cite report}}`: Unknown parameter `|lay-url=` ignored (help)
* NHS England and NHS Improvement. National Guidance for post-COVID syndrome assessment clinics (PDF) (Report). Archived from the original (PDF) on 21 ஆகஸ்ட் 2021. Retrieved 8 August 2021. `{{cite report}}`: Check date values in: `|archive-date=` (help); Unknown parameter `|lay-url=` ignored (help)

|  |  |
| --- | --- |
| வகைப்பாடு | * **ஐ.சி.டி.-10**: U07.1{{{2}}}.{{{3}}}, U07.2{{{2}}}.{{{3}}}
 |
| வெளி இணைப்புகள் |  |
# வாய்மொழி இலக்கியம்

**வாய் மொழி இலக்கியம்** என்பது ஏட்டில் எழுதப்படாமல் வழி வழியாக ஒரு நாட்டில், ஒரு குறிப்பிட்ட பகுதியில்,நகர்ப்புறங்களில்,கிராமப்புறங்களில் பின்பற்றப்படும் இலக்கிய வகை. இது எழுதப்படாத இலக்கியம் என்பதால் இதன் ஆசிரியர் எவர் என குறிப்பிட்டுக் கூற முடியாது.

## வாய்மொழி இலக்கிய வகைப்பாடு

பாமரர் பாடல்கள், காற்றிலே மிதந்த கவிதை, ஏட்டில் எழுதாக் கவிதை, நாடோடி பாடல்கள், வாய்மொழிப்பாடல்கள், வாய்மொழி இலக்கியம், கிராமியப்பாடல்கள், கிராமிய இலக்கியம், ஊரகப் பாடல்கள், நாட்டுப்புறப்பாடல்கள், நாடோடி இலக்கியம்,

## வாய்மொழி இலக்கியப்பிரிவுகள்

கதை சார்ந்த கதையாடல்கள், கதைப்பாடல்கள்,தேவதைக் கதைகள்,புராணக் கதைகள், சிறுவர்கள் சார்ந்த குழந்தைப் பாடல்கள், விளையாட்டுப் பாடல்கள், ஒலிநயப் பாடல்கள், தாலாட்டுப் பாடல்கள், தொழில் சார்ந்த ஏற்றப் பாடல்கள், விதைப்புப் பாடல்கள், நடவுப் பாடல்கள், அறுவடைப் பாட்டுகள், பொலிப் பாட்டுகள், நெல்குத்தும் பாடல்கள், சுண்ணம் இடிப்போர் பாடல்கள், அம்பாப் பாடல்கள், பூப்புப் பாடல்கள், திருமண எள்ளல் பாடல்கள், தெம்மாங்குப் பாடல்கள், ஒப்பாரிப் பாடல்கள், மாரடிப் பாடல்கள், கும்மிப் பாடல்கள், உடுக்கடிப் பாடல்கள், வில்லுப் பாடல்கள், பழமொழிகள், விடுகதைகள், நாப்புரட்டுகள், வாழ்த்துகள், வசவுகள்

## உசாத்துணை

1. லூர்து. தே (பதி.)., 1981, நாட்டார் வழக்காற்றியல் ஆய்வுகள், திருநெல்வேலி: பாரிவேல் பதிப்பகம்.
2. லூர்து. தே. டாக்டர்., 1986, நாட்டார் வழக்காற்றியல்-கள ஆய்வு, திருநெல்வேலி: பாரிவேல் பதிப்பகம்.
3. லூர்து. தே., 1981, நாட்டார் வழக்காற்றியல் ஆய்வுகள், திருநெல்வேலி: பாரிவேல் பதிப்பகம்.
4. லூர்து. தே., 2000, நாட்டார் வழக்காற்றியல் கோட்பாடுகள், பாளையங்கோட்டை: நாட்டார் வழக்காற்றியல் மையம்.
5. லூர்து. தே., 2007, தமிழ்ப் பழமொழிகள் அமைப்பு, பொருண்மை, செயல்பாடு: சென்னை: யுனைடெட் ரைட்டர்ஸ்.
6. லூர்து. தே., 2007, நாட்டார் வழக்காற்றியல்: சில அடிப்படைகள், பாளையங்கோட்டை: நாட்டார் வழக்காற்றியல் மையம்.
7. லூர்து. தே., 2008, சூழலியம் பழமொழிகளை முன் வைத்து, பாளையங்கோட்டை: நாட்டார் வழக்காற்றியல் மையம்.
# எடித் பியாஃப்

| எடித் பியாஃப் |
| --- |
|  |
| பின்னணித் தகவல்கள் |
| இயற்பெயர் | எடித் கியோவன்னா காசியன் |
| பிற பெயர்கள் | La Môme Piaf (*The Little Sparrow*) |
| பிறப்பு | (1915-12-19)19 திசம்பர் 1915
 பெல்லேவில், பாரிசு, பிரான்சு |
| இறப்பு | 10 அக்டோபர் 1963(1963-10-10) (அகவை 47)
 Plascassier, பிரான்சு |
| இசை வடிவங்கள் | cabaret torch songs chanson |
| தொழில்(கள்) | பாடகர், பாடலாசிரியர், நடிகை |
| இசைக்கருவி(கள்) | குரல் |
| இசைத்துறையில் | 1935 – 1963 |

**எடித் கியோவன்னா காசியன்** என்னும் இயற்பெயர் கொண்ட **எடித் பியாஃப்** (*Édith Piaf*) ஒரு பிரான்சியப் பாடகரும், பண்பாட்டுச் சின்னமும் ஆவார். பிரான்சின் மக்களாதரவு பெற்ற மிகச் சிறந்த பாடகர் இவர் எனப் பெரும்பாலும் ஏற்றுக்கொள்ளப்படுகின்றது. இவர் பாடிய பாடல்கள் இவரது வாழ்க்கையைக் காட்டுவதாக அமைந்தன. "பல்லாட்" என்ற வகைப் பாடல்களே இவருக்கு மிகவும் கைவந்த பாடல்வகையாகும்.

## இளமைக்காலம்

பலர் இவரது வாழ்க்கை வரலாற்றை எழுதியுள்ள போதும், இவரது வாழ்க்கையின் பெரும்பகுதி தெளிவாக அறியப்படாததாகவே உள்ளது. இவர் பாரிசில் பெருமளவில் புலம்பெயர்ந்து வந்தவர்கள் வசித்த பெல்லேவில் என்னும் இடத்தில் பிறந்தார். சில கதைகள் இவர் ரூ டி பெல்லவில் என்னும் பகுதியில் உள்ள நடைபாதை ஒன்றில் பிறந்ததாகக் கூறுகின்றன. எனினும், இவரது பிறப்புச் சாட்சிப் பத்திரம் பெல்லேவில்லையும் உள்ளடக்கிய 20ஆவது அரொன்டைசுமென்ட் எனப்படும் இடத்திலுள்ள மருத்துவ மனையில் பிறந்ததாகக் கூறுகின்றது.

## குறிப்புகள்
# இந்து சமயத்தில் நரபலி

**நரபலி** என்பது இறைவனுக்கு மனிதர்களை பலி கொடுக்கும் சடங்காகும். இம்முறை தொன்மையான மதங்களில் இருந்து வந்துள்ளது. போர்களில் வெல்லவும், கள்ளத்தில் வெற்றிபெறவும் என பல்வேறு காரணங்களுக்காக பலியிடுதல் நடந்து வந்துள்ளது.

## சொல்லிலக்கணம்

நரபலி என்பதில் நர - நரன் - மனிதன் எனும் பொருளும், பலி - தியாகம் எனும் பொருளைத் தரும்.

## வகைகள்

நரபலி என்பது இறைவனுக்கு மனிதர்களை பலி கொடுக்கும் சடங்காகும். போர்களில் வெல்லவும், கள்ளத்தில் வெற்றிபெறவும், புதையல் எடுக்கவும், பண பிரச்னை தீர்க்கவும், உடல்நலத்தைச் சரி செய்யவும் என பல்வேறு காரணங்களுக்காக பலியிடுதல் நடந்து வந்துள்ளது. இதனை அறிஞர்கள் மூன்று விதமாக பிரிக்கின்றனர்.

1. இறைவனுக்காக மனிதர்களை பலி தருதல்
2. சமூக நன்மைக்காக இறைவனுக்கு மனிதர்களை பலி தருதல்
3. தனி நபர்/ குடும்ப நன்மைக்காக இறைவனுக்கு மனிதர்களை பலி தருதல்

### இறைவனுக்காக நரபலி தருதல்

இறைவனுக்காக தேர் அமைத்து திருவிழாவாக கொண்டாடும் போது, தேரோட்டம் சில இடங்களில் தடை படுகிறது. இவ்வாறான நேரங்களில் இறைவனே பலி கேட்பதாக கூறி நரபலி தந்து தேரோட்டத்தினை நடத்தியுள்ளனர்.

இறைவன் நரபலி கேட்பதாக குறிசொல்பவரின் சொல்லைக்கேட்டு இறைவனின் கோபத்தினை தணிப்பதற்கு நரபலி தந்துள்ளனர்.

### சமூக நன்மைக்காக நரபலி தருதல்

அரசரின் உடல்நலம், போரில் வெற்றி பெற, புதிய கட்டுமானங்கள் தடையின்றி நடைபெற ஆகிய காரணங்களுக்காக நரபலிகள் தரப்பட்டுள்ளன. பெரிய அளவினான அரண்மனைகள், ஏரி போன்றவைகள் அமைக்கப்படும் போது விபத்துகள் நிகழ்ந்து மனிதர்கள் இறக்காமல் இருக்க தொடக்கத்திலேயே நரபலிகள் தரப்படுகின்றன.

### தனி நபர் அல்லது குடும்ப நன்மைக்காக நரபலி தருதல்

புதையல் எடுக்கும் முன்பு அதனை காவல் காக்கும் சக்திகளிடமிருந்து தங்களை காத்துக் கொள்ள நரபலி தரும் வழக்கம் இருந்துள்ளது. தனிநபர்கள் மாந்திரிக சக்திகள் பெறவும், வசிய சக்தி பெறவும், செல்வேந்தர் ஆகவும் என தனிப்பட்ட காரணங்களுக்காக நரபலிகள் தரப்பட்டுள்ளன.

## வேதத்தில் நரபலி

பலி தேவதையான பார்வதியின் உருவமான பெண் கடவுளான சாமுண்டியின் சிற்பம்
### சுனசேபன்

ரிக் வேதத்தின் ஐதேரேய பிரம்மாணத்தில் (7.13-18), அரிச்சந்திரன் நடத்திய வேள்வியில் நர பலியாக கொடுக்கப்பட இருந்த சுனசேபனை ரிக் வேத தேவதைகள் காப்பாற்றியதாகயும், பின்னர் விசுவாமித்திரர் சுனசேபனை தேவராதன் என்ற பெயரில் தனது மூத்த மகனாக வளர்த்ததாகவும் கூறப்பட்டுள்ளது. சுனசேபன் நர பலி நிகழ்வு சில வேறுபாடுகளுடன் வால்மீகி எழுதிய இராமாயண காவியத்தின் பாலகாண்டத்தில் (1. 61), விளக்கப்பட்டுள்ளது.

இந்து சமயத்தில் நரபலி கொடுப்பது ஒரு வழிபாட்டு சடங்காக இருந்து வந்துள்ளது. சாக்த மத பிரிவிலும் நாட்டாறியல் வழிபாட்டிலும் இந்த பலி கொடுத்தல் போற்றப்பட்டுள்ளது.

### விக்ரமாதித்தன்

தன்னுடைய வேண்டுதலுக்காக பிற மனிர்தர்களையோ அல்லது தன்னையோ பலியாக கொடுப்பது பற்றி இந்து சமய நூல்களில் குறிப்பிடப் பட்டுள்ளன. விக்ரமாதித்தன் தொன்ம கதையில் மன்னர்களை பலிகொடுக்கும் சாமியாரின் சூழ்ச்சி பிரதானமானது. காளியிடம் வரம் பெற விக்ரமாதித்தன் சுய பலி கொடுப்பது பற்றி கிளைக் கதையில் கூறப்பட்டுள்ளது.

### கன்னி பலி

பெண்களில் கன்னிப் பெண்களை பலியிடும் சடங்குகளும் தொன்ம காலத்தில் இருந்துள்ளன.

### சூல் பெண் பலி

பெண்களில் கருவுற்ற பெண்ணை (சூல் பெண்) பலி கொடுக்கும் வழக்கம் இருந்துள்ளது. இப்பலியிடும் முறையில் கருவுற்ற பெண்ணின் வயிற்றை கிழித்து உள்ளிருக்கும் பிண்டத்தினை எடுத்து பலியிடுதலும், பின் வெற்று வயிற்றில் திரியிட்டு விளக்கேற்றுவதும் இருந்துள்ளது.

## ஆதாரங்களும் மேற்கோள்களும்
# இந்தியக் காப்பி விடுதி

கேரளாவின் திருவனந்தபுரத்தின் தம்பானூர் பகுதியில் அமைந்துள்ள இந்தியக் காப்பி விடுதி
பெங்களூர், இந்தியக் காப்பி விடுதியின் ஊழியர்
**இந்தியக் காப்பி விடுதி** (Indian Coffee House) என்பது இந்தியாவின் பல பகுதிகளிலும் அமைந்திருக்கும் உணவு விடுதி ஆகும். இது தொழிலாளர்களின் கூட்டுறவு அமைப்பால் நடத்தப்படுகிறது. இந்தியா முழுவதும் கிட்டத்தட்ட 400 கிளைகளுடன் இயங்கி வருகிறது.

## வரலாறு

இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. இதன் முதல் நிறுவனம் மும்பையில் திறக்கப்பட்டது. 1950-ல் இந்தியா முழுமைக்கும் கிட்டத்தட்ட 50 கிளைகள் இயங்கிக் கொண்டிருந்தன. சில கொள்கை மாற்றங்களால் 1950 களின் மத்தியில் இந்நிறுவனம் தனது காப்பி விடுதிகள் அனைத்தையும் மூடும் முடிவை எடுத்தது. ஆனால் கம்யூனிஸ்ட் தலைவர் ஏ. கே. கோபாலனின் தலைமையில் தொழிலாளர்கள் இந்நிறுவனத்தை தங்கள் வசம் ஒப்படைக்கக் கோரி போராட்டம் நடத்தி அதில் வெற்றியும் பெற்றனர். பின்னர் இத்தொழிலாளர்கள் இணைந்து *இந்தியத் காப்பித் தொழிலாளர்கள் கூட்டுறவு* என்ற அமைப்பைத் தொடங்கினர். பின்னர் இந்தியக் காப்பி விடுதி என பெயர் மாற்றம் செய்யப்பட்டது. இதன் கூட்டுறவு அமைப்பு பெங்களூரில் 1957 ஆம் ஆண்டு ஆகஸ்டு மாதம் 19-ம் தியதி தொடங்கப்பட்டது. இவர்களின் முதல் இந்தியக் காப்பி விடுதி புதுதில்லியில் 27 ஆம் தியதி அக்டோபர் மாதம் 1957 -ல் ஆரம்பிக்கப்பட்டது. பின்னர் நாடு முழுவதும் இதற்குக் கிளைகள் தொடங்கப்பட்டன. 1958 ஆம் ஆண்டின் இறுதிக்குள் பாண்டிச்சேரி, திருச்சூர், லக்னோ, ஜபல்பூர், மும்பை, கொல்கத்தா, தலச்சேரி மற்றும் புனே ஆகிய இடங்களில் இந்தியக் காப்பி விடுதி திறக்கப்பட்டது. கேரளாவில்தான் அதிகபட்சமாக 51 இந்தியக் காப்பி விடுதிகள் அமைந்துள்ளன.

## மேற்கோள்கள்

## வெளி இணைப்புகள்

* இந்தியக் காப்பி விடுதியின் இணையதளம்
* படங்களில்: இந்தியன் காஃபீ ஹவுஸ் - தொழிலாளர் கூட்டுறவு உணவகம்
# அமுல்

அமுல் கூட்டுறவு பால் பண்னையை நிறுவிய மும்மூர்த்திகள்:வர்கீஸ் குரியன், திரிபுவன்தாஸ் படேல் மற்றும் அரிசந்த் மேகா தலாயா
**அமுல்** (Anand Milk Producers Union Iimited (**AMUL**)என்பது இந்திய மாநிலமான குஜராத்திலுள்ள ஆனந்த் எனும் ஊரைத் தலைமை இடமாகக் கொண்டு இயங்கும் **ஆனந்த் கூட்டுறவு பால் உற்பத்தியாளர்கள் ஒன்றியம்** ஆகும். இதனை நிறுவிய மும்மூர்த்திகள்: திரிபுவன்தாஸ் படேல், வர்கீஸ் குரியன் மற்றும் அரிசந்த் மேகா தலாயா ஆவர்.

இந்த நிறுவனம் 1946 ஆம் ஆண்டு ஆரம்பிக்கப்பட்டது. தற்பொழுது சுமார் 2.8 மில்லியன் பால் உற்பத்தியாளர்களை உள்ளடக்கிய ஜி.சி.எம்.எம்.எப். எனப்படும் **குஜராத் கூட்டுறவு பால் விற்பனை கூட்டமைப்பின்கீழ்** இயங்கி வருகிறது. **அமுல்** என்பதற்கு சமஸ்கிருத மொழியில் "விலை மதிப்பற்றது" என்பது பொருளாகும்

வணிக நடவடிக்கைகளாகிய பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்கிறது.

அமுலின் வெற்றியைத் தொடர்ந்து இதே மாதிரியைக் கொண்ட கூட்டுறவு பால் உற்பத்தியாளர்கள் இணையம் இந்தியாவின் மற்ற மாநிலங்களில் ஆரம்பிக்கப்பட்டது. தமிழ்நாட்டில் இயங்கி வரும் ஆவின் எனப்படும் தமிழ்நாடு கூட்டுறவு பால் உற்பத்தியாளர்கள் இணையம் அமுலை முன்மாதிரியாகக் கொண்டது ஆகும்.

## குஜராத் கூட்டுறவு பால் விற்பனை சங்கம்

இந்நிறுவனம் உணவுப்பொருள் உற்பத்தியில் இந்தியாவின் ஒரு முன்ணனி நிறுவனமாகும். இச்சங்கத்தின் மூலமாக ஒரே நாளில் 75 லட்சம் லிட்டர் பாலனது வெவ்வெறு 13141 கிராமங்களைச் சேர்ந்த 28 லட்சம் பால் உற்பத்தியாளர்களிடம் இருந்து பெறப்படுகிறது. கடந்த 2008-09 நிதி ஆண்டில் அமுல் நிறுவனத்தின் நிகர வருமானம் ₹ 6711 கோடி ஆகும். அமுல் நிறுவனம் ISO 9001- 2000 தரச் சான்று பெற்ற நிறுவனமாகும்.

## சங்கத்தின் உட்பிரிவுகள்

1. கிராம பால் கூட்டுறவுச் சங்கம்
2. மாவட்ட கூட்டுறவு பால் உற்பத்தியாளர்கள் சங்கம்
3. மாநில கூட்டுறவு பால் விற்பனைச் சங்கம்

இந்த 3 சங்கங்களிலும் உள்ள உறுப்பினர்களிடம் இருந்து, பெறப்படும் பாலின் மூலமாக, உருவாகப்படும் பொருட்கள் அமுல் நிறுவனத்தின் மூலமாக விற்பனை செய்யப்படுகிறது.

## பிற குறிப்புகள்

மேலும் இந்நிறுவனத்தின் மூலமாக நாளொன்றுக்கு ₹ 15 கோடியானது கையாளப்படுகிறது. நாட்டின் பால் உற்பத்தியில் அமுல் நிறுவனத்தின் பங்கு குறிப்பிடத்தக்கது. இந்தியாவின் பால் பொருட்கள் 37 நாடுகளுக்கு இந்நிறுவனத்தின் மூலமாக ஏற்றுமதி செய்யப்படுகிறது. இதன் மூலம் நாட்டின் அந்நிய செலாவணி வருவாயும் அதிகரிக்கிறது.

## விற்பனை பொருட்கள்

பால் மூலம் உற்பத்தியாகக் கூடிய அனைத்து விதமான உணவுப் பொருட்களையும் அமுல் நிறுவனம் விற்பனை செய்கிறது. அவற்றுள் சில,

* பால்
* வெண்ணெய்
* நெய்
* தயிர்
* சாக்கலேட்டுகள்
* பனிக்கூழ் வகைகள் (Ice creams)

இவை அவற்றுள் சில, மேலும் அமுல் நிறுவனமானது ஊட்டச்சத்து பானமான “STAMINA” என்பதையும் அறிமுகப்படுத்தியுள்ளது. அமுல் நிறுவனத்தாரால் தயாரிக்கப்பட்டு உள்ள சர்க்கரை சேர்க்கப்படாத புதிய வகை பனிக்கூழானது நீரிழிவு நோய் உள்ளவர்களுக்காக தயாரிக்கப்பட்ட ஒரு புதிய தயாரிப்பாகும். பால் வகைகள், தயிர், வெண்ணெய், நெய், பாலாடைக் கட்டி, ஐஸ் கிரீம், பால் பொடி, இனிப்பூட்டப்பட்ட சுண்டிய பால், இனிப்பு வகைகள், சாக்கலேட், குளிர் பானங்கள், அமுல் சக்தி, நியூட்ராமுல் ஆகியனவும் அமுலால் சந்தைப்படுத்தப்படுகின்றன.

## மேலும் பார்க்க

* ஆவின்
* மில்மா
* நந்தினி
* தூத்சாகர்

## வெளி இணைப்புகள்

* அமுல்

## மேற்கோள்கள்
# தந்தை மரபாட்சி

**தந்தை மரபாட்சி**  (*Patriarchy*) ஆண்கள் முதன்மை அதிகாரம் பெற்றிருக்கும் ஓர் சமூக அமைப்பாகும்; அரசியல் தலைமை, ஒழுக்கம்சார் தலைமை, சமூக முன்னுரிமைகள், சொத்துரிமை ஆகியவற்றில் ஆண்கள் ஆதிக்கம் செலுத்துகின்றனர்; குடும்பத்தில் தந்தை அல்லது தந்தைக்கிணையானவர்கள் பெண்கள், சிறுவர்களை கட்டுப்படுத்துகின்றனர். இது ஆணாதிக்க அமைப்பை நிறுவுவதோடு பெண்களை அடிமைப்படுத்துகிறது. தவிரவும் பல தந்தை மரபாட்சிகளில் சொத்தும் பதவியும் ஆண் வாரிசுகளுக்கே செல்கின்றது. இதற்கு இணையான பெண்வழி மரபு *தாய் மரபாட்சி* எனப்படுகிறது.

காலந்தொட்டு பல்வேறு பண்பாடுகளில் தந்தை மரபாட்சி சமூக, சட்ட, அரசியல்,பொருளியல் அமைப்புகளில் வெளிப்பட்டுள்ளது.

## மேற்சான்றுகள்

## வெளி இணைப்புகள்

* "Cattle ownership makes it a man's world". *New Scientist* (2003).
* Women’s Status and War in Cross-Cultural Perspective: A Reconsideration பரணிடப்பட்டது 2013-07-19 at the வந்தவழி இயந்திரம்